C 205/28
BG
Официален вестник на Европейския съюз
12.6.2023 г.
2) Не допуска ли принципът на предимство на правото на Съюза, с оглед на Решение 2006/928/ЕО на Комисията и член 49, параграф 1, трето изречение (принцип на прилагане с обратна сила на по-благоприятния наказателен закон) от Хартата на основните права на Европейския съюз, давността за наказателно преследване да бъде преразгледана на етапа на изпълнение на наказанието чрез извънредна жалба, при положение че тази жалба е подадена вследствие на решение на Конституционния съд, постановено след влизането в сила на присъдите, което преобръща общата и утвърдена практика на националните съдилища и така се застрашава възпиращото действие и ефективността на наказанието, както и сигурността и стабилността на правоотношенията?
3) Допуска ли принципът на предимство на правото на Съюза, с оглед на член 53 от Хартата на основните права на Европейския съюз, прилагането на национални норми за защита като разглежданата в главното производство, които са гарантирани от националното право на държавата членка и произтичат от действието на решенията на Конституционния съд, ако това застрашава ефективното прилагане на правото на Съюза на територията на държавата членка?
(1) (2)
Конвенция, съставена на основание член К.3 от Договора за Европейския съюз, за защита на финансовите интереси на Европейските общности (ОВ C 316, 1995 г., стр. 49; Специално издание на български език, 2007 г., глава 19, том 12, стр. 51).
Решение на Комисията от 13 декември 2006 година за създаване на механизъм за сътрудничество и проверка на напредъка на Румъния в постигането на специфични цели в областите на съдебната реформа и борбата срещу корупцията (ОВ L 354, 2006 г., стр. 56; Специално издание на български език, 2007 г., глава 11, том 51, стр. 55).
Преюдициално запитване от Nejvyšší správní soud (Чешка република), постъпило на 6 март 2023 г. — Omya CZ s.r.o./Generální ředitelství cel (Дело C-133/23) (2023/C 205/31) Език на производството: чешки Запитваща юрисдикция Nejvyšší správní soud
Страни в главното производство Жалбоподател: Omya CZ s.r.o.
Ответник: Generální ředitelství cel Преюдициален въпрос Трябва ли член 2, параграф 4, пето тире от Директива 2003/96 (1) на Съвета да се тълкува в смисъл, че електроенергията, използвана за захранване на машини за преработка на добит варовик, която се състои от няколко етапа на смилане и раздробяване на зърна с определена големина, както в кариерата, където се извършва добивът, така и в близките преработвателни предприятия, е електроенергия, използвана за минералогични процеси?
(1)
Директива 2003/96/ЕО на Съвета от 27 октомври 2003 година относно преструктурирането на правната рамка на Общността за данъчно облагане на енергийните продукти и електроенергията (OB L 283, 2003 г., стр. 51; Специално издание на български език, 2007 г., глава 9, том 2, стр. 98).
Преюдициално запитване от Sąd Rejonowy w Białymstoku (Полша), постъпило на 10 март 2023 г. — XL/Sądowi Rejonowemu w Białymstoku (Дело C-146/23, Sąd Rejonowy w Białymstoku) (2023/C 205/32) Език на производството: полски Запитваща юрисдикция Sąd Rejonowy w Białymstoku